Netflix

Netflix, Inc. (/nɛtflɪks/) adolah salah satu panyadio layanan media streaming digital nan bakantua pusat di Los Gatos, California. Layanan iko diciptakan oleh Reed Hasting dan Marc Randolph di Scotts Valler, California pado 1997. Hal utamo nan ditawaran oleh Netflix ko adolah layanan streaming online papustakaan film, program televisi ataupun nan diproduksi di rumah dan babasis langganan. Kantua-kantua Netflix kini indak hanyo di Amerika Sarikat sajo, namun ado di babarapo negara mode Balando, Brazil, India, Japang jo Korea Salatan. Namun, ado babarapo negaro nan indak dapek maakses layanan Netflix iko, mode daratan Cino (karano pambatehan lokal), Iran, Suriah, Korea Utara, jo Krimea (karano sanksi AS). 

 Sijarah 
Tangga 29 Agustus 1997, Marc Randolph jo Reed Hastings mandirikan Netflix di Scotts Valley, California. Sabalumnyo, Randolph pun alah mandirian MicroWarehouse dan inyo pun mamiliki jabatan di parusahaan Hastings, Pure Atria dan manjabek sabagai direktur pamasaran. Lalu, saaik Amazon berdiri nan marupoan e-commerce pamulo pado saaik itu, Randolph pun mangagumi dan bapikian baa caronyo inyo dapek manamukan bidang lain untuak dapek dijua malalui internet. Lalu, Hastings nan marupokan ilmuwan komputer jo ahli matematika mandukung untuak bardirinyo Netflix iko dan manginvestasikan $ 2,5 juta untuak Netflix. 

Awalnyo, Hastings jo Randolph ko mancubo mambuek konsep manjua atau manyewa DVD malalui pos lalu dikirimkan DVD tasabuik ka rumah Hastings di Santa Cruz. Dari sikolah, akhirnyo Netflix diluncurkan sabagai toko panyewa DVD online patamo di dunia, dengan 30 karyawan jo 925 judul nan tasadio. Panyewaan DVD tasabuik manggunokan sistem bayar sewa dengan tarif dan tanggal jatuh tempo. 

 Produk 
Tahun 2011, Netflix mampakanalkan tombol Netflix untuak kandali jarak jauah, sahinggo mamungkinkan panggunonyo untuak langsung dapek maakses Netflix di perangkat nan kompatibel.  Lalu, pado tahun 2015, Netflix mangungkapkan bahwa inyo mampunyoi teknologi baru nan disabuik "The Switch" pado acara World Maker Faire New York 2015. The Switch iko baguno untuak pangguno Netflix mamatian lampu saaik tahubung ka sistem lampu rumah cadiak. Salain itu, inyo jugo dapek mahubungkan jaringan lokal pangguno untuak mamasan jo manolak telepon urang dengan manakan tombol itu sajo. Walaupun teknologi iko alun dipatenkan, tapi Netflix alah maagiah caro untuak mambuek teknologi tasabuik di rumah nan mancakup struktur listrik jo proses pemrograman dan sado alah informasi manganai hal tasabuik diberitahuan di situs web Netflix. 

 Rujuakan 
Kategori:Amerika Sarikat
Kategori:Parusahaan Amerika Sarikat
Kategori:Situs Web